text: Finalment 400 persones podran entrar a l'estadi El Clariano este diumenge | ARA Multimèdia
  Finalment 400 persones podran entrar a l'estadi El Clariano este diumenge
  El Clariano tindrà menys públic de l'esperat. Foto: Vicent Gandia
  Sols podran accedir 400 persones
  Sanitat Pública ha revocat la sol·licitud del club de poder clavar 800 persones al Clariano
  Escrit per Vicent Gandia 21 octubre 2020
  El partit entre l'Ontinyent 1931 i l'At. Muro podrà comptar amb un aforament de 400 persones després que Sanitat Pública haja revocat la sol·licitud del club d'incloure 800 persones a l'estadi ontinyentí. Ara toca analitzar quins criteris van a prevaldre a l'hora d'assignar quins socis poden entrar i quins altres no.
  Finalment el Clariano podrà acollir 400 persones de cara al partit de diumenge davant l'At. Muro. Esta mateixa vesprada l'Ontinyent CF ha rebut la confirmació i a hores d'ara està prevista una reunió per veure com es gestiona l'accés amb el nombre de seient permès: quins socis entren i quins no, entre altres temes a resoldre.
  Una resolució que ve després que el club haja rebut la revocació de la sol·licitud presentada fa una setmana per atendre un aforament màxim de 800 persones en el pròxim partit en El Clariano, aquest diumenge a les 17:00. L'autorització estava atorgada mentre la situació epidemiològica es mantingués estable, però els últims informes de Sanitat Pública amb les dades de propagació del virus fan que Ontinyent passe d'un risc mitjà a un risc alt.
  Punt de vista esportiu
  Sobre la reducció d'aficionats, l'entrenador Roberto Bas acata la decisió com la resta de la junta directiva tot i que reconeix que és un palo perquè hi havia "il·lusió de vestir de gal·la l'estadi per al primer partit en casa, però la Junta Directiva accepta aquesta decisió, conscient que és el millor per a la salut de tots". Així i tot, el míster ontintyentí recalca que esta situació és una adversitat per al jugador, ja que "pots fer un bon partit i guanyar i d'esta manera et queda la satisfacció personal de poder contar-ho, però el més bonic és veure a la teua afició animar, independentment del resultat. Volem seguir amb la comunió amb el nostre seguidor i com més s'unisquen més motivació" conclou Bas